**ΔΕΛΤΙΟ ΤΥΠΟΥ**

**Επιτυχημένη η εκδήλωση κοπής της Πρωτοχρονιάτικης πίτας της Διαχειριστικής Ευρωπαϊκών Προγραμμάτων**

Συναπάντημα όλων των συντελεστών της επιτυχίας της **Διαχειριστικής Ευρωπαϊκών Προγραμμάτων «ΔΕΠ»**, χαρακτήρισε η Γενική Διευθύντρια **Μάγδα Πετροπούλου**, την εκδήλωση κοπής της πίτας του Φορέα, η οποία πραγματοποιήθηκε στις 17 Φεβρουαρίου στον πολυχώρο «Ιφιγένεια» στην Πάτρα.

Την πίτα ευλόγησε ο Σεβασμιώτατος Μητροπολίτης Πατρών **κ. Χρυσόστομος** ο οποίος ευχήθηκε καλή χρονιά με υγεία και κάθε καλό.

Το κλίμα ήταν εορταστικό, παρόντες ο **Πρόεδρος Παναγιώτης Τσιχριτζής** και σύσσωμο το προσωπικό της εταιρείας. Την εκδήλωση τίμησαν με την παρουσία τους ο **Περιφερειάρχης Δυτικής Ελλάδας**  **Νεκτάριος Φαρμάκης**, ο **Πρόεδρος του ΕΦΕΠΑΕ** **Πλάτων Μαρλαφέκας**, ο Γενικός Διευθυντής του ΕΦΕΠΑΕ Αλέξανδρος Μακρής, η προϊσταμένη της ΕΥΔ ΠΔΕ Ιωάννα Φαναριώτου η προϊσταμένη της Μονάδας Προγραμματισμού & Αξιολόγησης της ΕΥΔΑΜ Μαρία Πραγιάτη, οι Αντιπρόεδροι του ΔΣ της ΔΕΠ Νίκη Μαλαφούρη & Σπυρίδων Μπέκας, οι Προέδροι των Επιμελητηρίων, Αχαΐας Θεόδωρος Λουλούδης, Ηλείας Κωνσταντίνος Λεβέντης, Αρκαδίας Ιωάννης Τρουπής, Αργολίδας Φώτης Δαμούλος και Κορινθίας Παναγιώτης Λουζιώτης. Παρόντες ήταν επίσης και οι εκπρόσωποι του ΔΣ της ΔΕΠ, Αχαΐας Αντώνης Κουνάβης, Αρκαδίας Μαντάς Παναγιώτης, Πρεβέζης Ανδρέας Γκούμας, καθώς και οι εκπρόσωποι των Επιμελητηρίων στην ΓΣ της ΔΕΠ, Αργολίδας Κωνσταντίνος Γκαρκάσουλας, Κορινθίας Σωτήρης Κουκουλάκης, Ελένη Κωνσταντίνου & Θεοφάνης Μπαστήρας, Αρκαδίας Νίκος Τότσης, Αιτωλοακαρνανίας Βασίλης Μπακατσιάς και Πρεβέζης Γεώργιος Γιολδάσης, Μηνάς Μικρούλης & Γεώργιος Λάζαρης.

Σύντομους χαιρετισμούς και τοποθετήσεις απηύθυναν:

- Ο **Περιφερειάρχης Δυτικής Ελλάδας Νεκτάριος Φαρμάκης**, ο οποίος εξήρε το έργο της ΔΕΠ και υπογράμμισε τη σημασία της αγαστής συνεργασίας μεταξύ των φορέων για τη μέγιστη αξιοποίηση των χρηματοδοτικών εργαλείων.

- Ο **Πρόεδρος του ΕΦΕΠΑΕ Πλάτων Μαρλαφέκας**, ο οποίος τόνισε τη δυναμική του φορέα στην ενίσχυση της επιχειρηματικότητας και την επιτυχή απορρόφηση των κονδυλίων σε ποσοστό 100%.

-Ο **Πρόεδρος της ΔΕΠ και Πρόεδρος του Επιμελητηρίου Αιτωλοακαρνανίας Παναγιώτης Τσιχριτζής**, ο οποίος αναφέρθηκε στις προκλήσεις και τις προοπτικές των ευρωπαϊκών προγραμμάτων, καθώς και στον καθοριστικό ρόλο της Διαχειριστικής στην υποστήριξη των επιχειρήσεων, ενώ ευχαρίστησε προσωπικά όλους τους εργαζόμενους του φορέα για το αφοσίωση τους στο σημαντικό έργο της ΔΕΠ.

Η εκδήλωση αποτέλεσε μία εξαιρετική ευκαιρία για την επιβεβαίωση της δέσμευσης όλων των εμπλεκομένων στη στήριξη του επιχειρηματικού κόσμου και την περιφερειακή ανάπτυξη μέσω των ευρωπαϊκών προγραμμάτων.

**Την εκδήλωση τίμησαν επίσης μεταξύ άλλων οι :** Η Γενική Διευθύντρια ΕΦΕΠΑΕ-ΑΜΘ Σταυρούλα Αναστασίου, ο Γενικός Διευθυντής της ΑΕΔΕΠ Απόστολος Παπαδούλης, το στέλεχος του ΕΦΕΠΑΕ Σπυρίδων Παναγιώτου, ο Αντιπεριφερειάρχης Αιτωλοακαρνανίας Αθανάσιος Μαυρομμάτης, ο Αντιπεριφερειάρχης Επιχειρηματικότητας Έρευνας και Καινοτομίας Τάκης Παπαδόπουλος, ο Αντιπεριφερειάρχης Τουριστικής Ανάπτυξης Παναγιώτης Σακελλαρόπουλος, ο Αντιπεριφερειάρχης Αγροτικής Ανάπτυξης Ανδρέας Φίλιας, η υπεύθυνη της μονάδας Οργάνωσης & Υποστήριξης της ΕΥΔ ΠΔΕ Ελένη Πουλιάση, ο Γενικός Περιφερειακός Αστυνομικός Διευθυντής Θεόδωρος Τσάτσαρης ο Διοικητής της 6ης ΥΠΕ Ηλίας Θεοδωρόπουλος, οι πρώην πρόεδροι της ΔΕΠ, Ευάγγελος Φλωράτος & Τρύφωνας Φωτόπουλος, ο Γενικός Γραμματέας του Επιμελητηρίου Κορινθίας Δημήτρης Σουφρίλας και ο Υπεύθυνος Καινοτομίας & επιχειρηματικότητας ΠΔΕ Λυκούργος Σταυρουλόπουλος.